
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea proiectelor de activitate sportivă şi a contributiilor financiare acordate de la bugetul local  prin contracte de finantare nerambursabilă incheiate intre
         Municipiul Timişoara şi structuri sportive, asociaţii fară scop patrimonial, pe anul 2018


            Municipiul Timişoara a susţinut continuu şi a determinat prin finanţările acordate anual, de la bugetul local, promovarea si derularea unui numar tot mai mare de proiecte de activitate sportivă ale structurilor sportive si organizatiilor locale, care s-au încadrat în programele nationale de utilitate publică in domeniul sportului, aprobate de Ministerul Tineretului si Sportului, respectiv programul ,,Promovarea sportului de performanţă ’’şi programul ,, Sportul pentru toţi”.
            Prin H.C.L.M.T nr.265 din 04.07.2017 privind modificarea Regulamentului privind regimul finanţărilor acordate de la bugetul local al Municipiului Timişoara, pentru proiecte de activitate sportivă ;
            Prin H.C.L.M.T nr.76 din 23.02.2018 a fost aprobat bugetul local pe anul 2018, valoarea aprobată pentru finanţarea nerambursabilă de la bugetul local al Municipiului Timişoara pentru proiecte sportive este de 600.000 lei, cuprinsa in cap.67.02.05.01 Sport.
            In baza Regulamentului privind regimul finanţărilor acordate de la bugetul local al Municipiului Timişoara pentru proiecte de activitate sportivă, a Legii 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, s-au derulat toate etapele procedurii de selectie publica.
            Având în vedere cele expuse, proiectul de hotărâre privind aprobarea proiectelor de activitate sportivă şi a contributiilor financiare acordate de la bugetul local  prin contracte de finantare nerambursabilă incheiate intre Municipiul Timişoara şi structuri sportive, asociaţii fară scop patrimonial, pe anul 2018, îndeplineşte condiţiile pentru a fi supus dezbaterii şi aprobării plenului consiliului local. 

